Хамхын

**Хамхын** () — другі па велічыні горад у КНДР, адміністрацыйны цэнтр правінцыі Хамгён-Намдо на ўсходзе КНДР.

## Геаграфія 
Хамхын знаходзіцца на левым беразе ракі Санчхон, ва ўсходняй частцы раўніны Хамхын (함흥평야).

### Клімат 
* Сярэднегадавая тэмпература паветра —10,3 °C
* Адносная вільготнасць паветра — 68,1 %
* Сярэдняя хуткасць ветру — 1,7 м/с

## Гісторыя 
Горад вядомы на Карэйскім паўвостраве з сярэдніх стагоддзяў. Гэта радзіма Лі Сон Ге (1335—1408), які вядомы ў гістарыяграфіі Карэі як кароль Тхэчжо — заснавальнік дынастыі Часон. Ён праславіўся ў другой палове XIV стагоддзя сваімі перамогамі над манголамі і японскімі піратамі, пасля чаго стварыў сваю дынастыю. Гэтая дынастыя праіснавала з канца XIV да пачатку ХХ стагоддзя.

Перад пачаткам Карэйскай вайны ў Хамхыне быў адкрыты медыцынскі інстытут (адзін з 15 першых вышэйшых навучальных устаноў краіны).

2 ліпеня 1950 года Дом культуры Усесаюзнага таварыства культурнай сувязі з замежжам, які знаходзіўся ў горадзе Хамхын, быў перададзены карэйскаму таварыству культурнай сувязі з СССР.

З 1960 па 1967 год з’яўляўся горадам прамога падпарадкавання.

У канцы 2005 года горад Хынам стаў адміністрацыйнай часткай Хамхына.

## Насельніцтва 
У 2008 годзе насельніцтва Хамхына складала 768 551 жыхароў.

## Эканоміка 
Пасля завяршэння будаўніцтва ў гэтым раёне двух каскадаў гідраэлектрастанцый (Чанджынган і Пуджонган) Хамхын разам з суседнім прыбярэжным горадам Хынам ператварыліся ў буйны прамысловы вузел.

У другой палове 1970-х гадоў Хамхын ўяўляў сабой найбуйнейшы ў КНДР цэнтр хімічнай прамысловасці (тут вырабляліся пластмаса, сінтэтычныя смолы і інш.), а таксама цяжкага машынабудавання (выпускалася металургічнае, горнаруднае, энергетычнае і хімічнае абсталяванне), сельгасмашынабудавання, электратэхнічнай прамысловасці, выплаўлення алюмінія, тэкстыльнай (шаўковая, ваўняная), абутковай, харчасмакавай, тытунёвай прамысловасці і вытворчасці будматэрыялаў.

У 1981 годзе колькасць насельніцтва горада складала 775 тыс. чалавек, асновай эканомікі ў гэты час з’яўляліся хімічная прамысловасць, каляровая металургія (выплаўленьне алюмінія і выраб вырабаў з яго), машынабудаванне, тэкстыльная прамысловасць і прадпрыемствы харчовай прамысловасці.

Сучасны Хамхын — важны цэнтр хімічнай прамысловасці КНДР, у першую чаргу дзякуючы буйному камбінату, дзе вырабляюцца ўгнаенні і іншыя неабходныя ў народнай гаспадарцы рэчывы. Горад таксама з’яўляецца буйным портам для знешняга гандлю. Прамысловасць прадстаўлена вытворчасцю тэкстыля (прынамсі, віналона), металаканструкцый, машынабудавання, харчовай прамысловасці.

У наваколлях горада маюцца сельскагаспадарчыя фермы і палі, дзе вырошчваюць розныя культуры.

### Турызм 
У горадзе развіты гастранамічны турызм.

* Рэстаран «Хэян»
* Рэстаран «Сінхынгван» — выкананы ў традыцыйным стылі, з каменя.

### Гандаль 
### Транспарт 
Дзейнічае тралейбусная лінія, якая злучае Хамхын з суседнім горадам Хынам.

У горадзе размешчаны порт з выхадам у Японскае мора.

## Адукацыя 
У горадзе дзейнічаюць больш за дзесятак ВНУ і тэхнікумаў.

### Бібліятэкі 
* Грамадская бібліятэка
* Навукова-тэхнічная бібліятэка — пасля рамонту будынак быў моцна зменены. Бібліятэка паўторна адкрылася ў 2017 годзе. Будынак мае светла-блакітны колер, перад ім усталяваная вялікая інсталяцыя ў выглядзе атама і электронаў. Сам будынак ўпрыгожаны мноствам элементаў дэкору, якія намякаюць на перадавыя тэхналогіі і «стыль будучыні».

## Насельніцтва 
## Гарады-пабрацімы 
## Славутасці 
* Сонхвадан — былое праўленне губернатара правінцыі. Раней існаваў цэлы комплекс будынкаў XV стагоддзя. Комплекс моцна пацярпеў падчас розных войнаў, але адзін будынак захаваўся і цяпер мае статус культурна-гістарычнага помніка.
* Рэзідэнцыі Лі Сон Ге ў якой ён пражываў пасля адрачэння ад трона. Уяўляе сабой комплекс драўляных будынкаў у традыцыйным карэйскім стылі. На тэрыторыі палаца знаходзіцца значная колькасць гістарычных помнікаў і аб’ектаў. У комплекс уваходзіць хвоя, узрост якой 450 гадоў. Хвоя незвычайным чынам «сцелецца» уздоўж зямлі, то паднімаючыся, то дакранаючыся да грунта і зз’яўляецца падахоўным прыродным помнікам

## Вядомыя асобы 
* Ігар Серафімавіч Ташлыкоў (1946—2016) — фізік.

## Галерэя 

Файл:Hamhung view.jpg|Выгляд на галоўную вуліцу горада
Файл:Hamhung North Korea.jpg|Выгляд на Хамхын з манумента Кім Ір Сена
Файл:Hamhung City, DPRK, North Korea.jpg|Вуліца ў Хамхыне
Файл:Industry Hamhung, North Korea.jpg|Індустрыяльныя раёны Хамхына

## Спасылкі 
* 
* , (North Korea Google Earth)
* Туры юных піянераў, Інфармацыя аб адкрыцці Хамхына для турыстаў, падрабязнасці тураў.
Катэгорыя:Гарады Паўночнай Карэі
Катэгорыя:Старонкі з недагледжанымі перакладамі